พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกระทรวงกลาโหมพ.ศ. ๒๕๐๐ ภูมิพลอดุลยเดชป.ร.ให้ไว้ ณ วันที่๒๗ ธันวาคม พ.ศ. ๒๕๐๐เป็นปีที่ ๑๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพบกกระทรวงกลาโหมอาศัยอำนาจตามความในมาตรา๙๕ ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช๒๔๙๕ และมาตรา ๑๘ แห่งพระราชบัญญัติจัดระเบียบป้องกันราชอาณาจักร พ.ศ. ๒๕๐๐จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกระทรวงกลาโหม พ.ศ. ๒๕๐๐มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้แบ่งส่วนราชการกองทัพบกดังนี้ส่วนกลาง๑.ฝ่ายเสนาธิการ(๑)สำนักงานเลขานุการกองทัพบก(๒)สำนักงานปลัดบัญชีทหารบก(๓)กรมกำลังพลทหารบก(๔)กรมข่าวทหารบก(๔)กรมยุทธการทหารบก(๔)กรมส่งกำลังบำรุงทหารบก๒.ฝ่ายกิจการพิเศษ(๑)กรมการเงินทหารบก(๒)กรมการสารวัตรทหารบก(๓)กรมจเรทหารบก(๔)กรมแผนที่ทหารบก(๕)กรมสวัสดิการทหารบก(๖)กรมสารบรรณทหารบก๓.ฝ่ายยุทธบริการ(๑)กรมการขนส่งทหารบก(๒)กรมการทหารช่าง(๓)กรมการทหารสื่อสาร(๔)กรมการสัตว์ทหารบก(๕)กรมพลาธิการทหารบก(๖)กรมแพทย์ทหารบก(๗)กรมยุทธโยธาทหารบก(๘)กรมสรรพาวุธทหารบกส่วนภูมิภาคและหน่วยทหารที่ขึ้นตรงต่อกองทัพบก๑.กองทัพภาคที่ ๑ มีหน่วยขึ้น(๑)มณฑลทหารบกที่ ๑(๒)มณฑลทหารบกที่ ๒(๓)จังหวัดทหารบกลพบุรี(๔)หน่วยทหารตามอัตราที่กระทรวงกลาโหมกำหนด๒.กองทัพภาคที่ ๒ มีหน่วยขึ้น(๑)มณฑลทหารบกที่ ๓(๒)มณฑลทหารบกที่ ๖(๓)หน่วยทหารตามอัตราที่กระทรวงกลาโหมกำหนด๓.กองทัพภาคที่ ๓ มีหน่วยขึ้น(๑)มณฑลทหารบกที่ ๔(๒)มณฑลทหารบกที่ ๗(๓)หน่วยทหารตามอัตราที่กระทรวงกลาโหมกำหนด๔.กองทัพภาคที่ ๕ มีหน่วยขึ้น(๑)จังหวัดทหารบกชุมพร(๒)จังหวัดทหารบกนครศรีธรรมราช(๓)จังหวัดทหารบกสงขลา(๔)หน่วยทหารตามอัตราที่กระทรวงกลาโหมกำหนด๕.หน่วยทหารที่ขึ้นตรงต่อกองทัพบกตามอัตราที่กระทรวงกลาโหมกำหนดส่วนการศึกษา๑.กรมยุทธศึกษาทหารบก๒.วิทยาลัยการทัพบก๓.โรงเรียนเสนาธิการทหารบก๔.โรงเรียนนายร้อยพระจุลจอมเกล้า๕.กรมการรักษาดินแดนมาตรา ๔ เขตพื้นที่มณฑลทหารบกและจังหวัดทหารบกมีดังต่อไปนี้๑.มณฑลทหารบกที่ ๑(๑)จังหวัดทหารบกกรุงเทพ มีเขตพื้นที่จังหวัดพระนคร จังหวัดธนบุรี จังหวัดนครปฐมจังหวัดนนทบุรี จังหวัดปทุมธานี จังหวัดสมุทรปราการ จังหวัดสมุทรสาครและจังหวัดสุพรรณบุรี (๒)จังหวัดทหารบกเพชรบุรี มีเขตพื้นที่จังหวัดเพชรบุรี และจังหวัดประจวบคีรีขันธ์(๓)จังหวัดทหารบกราชบุรี มีเขตพื้นที่จังหวัดราชบุรี จังหวัดกาญจนบุรีและจังหวัดสมุทรสงคราม(๔)จังหวัดทหารบกสระบุรี มีเขตพื้นที่จังหวัดสระบุรี และจังหวัดพระนครศรีอยุธยา๒.มณฑลทหารบกที่ ๒(๑)จังหวัดทหารบกฉะเชิงเทรา มีเขตพื้นที่จังหวัดฉะเชิงเทรา จังหวัดจันทบุรีจังหวัดชลบุรี จังหวัดตราด และจังหวัดระยอง(๒)จังหวัดทหารบกปราจีนบุรี มีเขตพื้นที่จังหวัดปราจีนบุรี และจังหวัดนครนายก๓.มณฑลทหารบกที่ ๓(๑)จังหวัดทหารบกขอนแก่น มีเขตพื้นที่จังหวัดขอนแก่น และจังหวัดมหาสารคาม(๒)จังหวัดทหารบกนครราชสีมา มีเขตพื้นที่จังหวัดนครราชสีมา และจังหวัดชัยภูมิ(๓)จังหวัดทหารบกสุรินทร์ มีเขตพื้นที่จังหวัดสุรินทร์ และจังหวัดบุรีรัมย์(๔)จังหวัดทหารบกอุดร มีเขตพื้นที่จังหวัดอุดรธานี จังหวัดหนองคาย จังหวัดเลยและจังหวัดสกลนคร๔.มณฑลทหารบกที่ ๔(๑)จังหวัดทหารบกนครสวรรค์ มีเขตพื้นที่จังหวัดนครสวรรค์ จังหวัดกำแพงเพชรและจังหวัดอุทัยธานี(๒)จังหวัดทหารบกพิษณุโลก มีเขตพื้นที่จังหวัดพิษณุโลก จังหวัดตาก จังหวัดพิจิตรจังหวัดเพชรบูรณ์ และจังหวัดสุโขทัย (๓)จังหวัดทหารบกอุตรดิตถ์มีเขตพื้นที่จังหวัดอุตรดิตถ์ ๕.มณฑลทหารบกที่ ๕(๑)จังหวัดทหารบกชุมพร มีเขตพื้นที่จังหวัดชุมพร จังหวัดสุราษฎร์ธานี และจังหวัดระนอง(๒)จังหวัดทหารบกนครศรีธรรมราช มีเขตพื้นที่จังหวัดนครศรีธรรมราช จังหวัดกระบี่จังหวัดตรัง จังหวัดพังงา จังหวัดพัทลุง และจังหวัดภูเก็ต(๓)จังหวัดทหารบกสงขลา มีเขตพื้นที่จังหวัดสงขลา จังหวัดนราธิวาส จังหวัดปัตตานีจังหวัดยะลา และจังหวัดสตูล๖.มณฑลทหารบกที่ ๖(๑)จังหวัดทหารบกร้อยเอ็ด มีเขตพื้นที่จังหวัดร้อยเอ็ด จังหวัดกาฬสินธุ์และจังหวัดนครพนม(๒)จังหวัดทหารบกอุบล มีเขตพื้นที่จังหวัดอุบลราชธานี และจังหวัดศรีสะเกษ๗.มณฑลทหารบกที่ ๗ (๑)จังหวัดทหารบกเชียงใหม่ มีเขตพื้นที่จังหวัดเชียงใหม่ จังหวัดแม่ฮ่องสอนและจังหวัดลำพูน(๒)จังหวัดทหารบกเชียงราย มีเขตพื้นที่จังหวัดเชียงราย(๓)จังหวัดทหารบกลำปาง มีเขตพื้นที่จังหวัดลำปาง จังหวัดน่าน และจังหวัดแพร่๘.จังหวัดทหารบกลพบุรี มีเขตพื้นที่จังหวัดลพบุรี จังหวัดชัยนาท จังหวัดสิงห์บุรีและจังหวัดอ่างทองมาตรา ๕ หน้าที่ของส่วนราชการฝ่ายเสนาธิการมีดังนี้ (๑)สำนักงานเลขานุการกองทัพบก มีหน้าที่ปฏิบัติงานทางธุรการของผู้บัญชาการทหารบกรองผู้บัญชาการทหารบก ผู้ช่วยผู้บัญชาการทหารบก เสนาธิการทหารบก หรือตำแหน่งอื่นแล้วแต่จะได้รับมอบหมาย วางแผน อำนวยการและประสานงานประชาสัมพันธ์ของกองทัพบกและดำเนินงานเกี่ยวกับสภากองทัพบก มีเลขานุการกองทัพบกเป็นผู้บังคับบัญชาผู้รับผิดชอบ(๒)สำนักงานปลัดบัญชีทหารบกมีหน้าที่รวบรวมการตรวจสอบและวิเคราะห์แผนการพัฒนาของกองทัพบกจัดทำประสานและกำกับการเกี่ยวกับการงบประมาณ การบัญชี การเงิน การตรวจบัญชีการรายงานความคืบหน้าและการสถิติทั้งปวง ตลอดจนตรวจสอบวิธีดำเนินการเพื่อการปรับปรุงส่วนราชการต่างๆ ของกองทัพบก มีปลัดบัญชีทหารบกเป็นผู้บังคับบัญชารับผิดชอบ(๓)กรมกำลังพลทหารบก มีหน้าที่วางแผนประสานงานและกำกับการอันเกี่ยวกับกิจการกำลังพลทั้งปวง ได้แก่การเตรียมกำลังพลการจัดการกำลังพล การปกครองกำลังพลและการบำรุงขวัญ นอกจากนี้มีหน้าที่แนะนำควบคุมกรมการสารวัตรทหารบกกรมสวัสดิการทหารบก และกรมสารบรรณทหารบก เฉพาะในกรณีอันเกี่ยวกับการกำลังพลมีเจ้ากรมกำลังพลทหารบกเป็นผู้บังคับบัญชารับผิดขอบ(๔)กรมข่าวทหารบก มีหน้าที่วางแผน ประสานงานกำกับการ และดำเนินงานในเรื่องการข่าวการรักษาความปลอดภัย การรหัสศาสตร์ของกองทัพบก การทูตฝ่ายทหารบกไทยในต่างประเทศการติดต่อกับทูตฝ่ายต่างประเทศในประเทศไทย การพิธีการทูตที่กองทัพบกต้องร่วมด้วยการฝึกและการศึกษาของเจ้าหน้าที่ข่าวกองทัพบก การเตรียมชุดเจ้าหน้าที่บริการข่าวกรองพิเศษสำหรับปฏิบัติงานกำหนดความต้องการและควบคุมการแจกจ่ายแผนที่ทหารมีเจ้ากรมข่าวทหารบกเป็นผู้บังคับบัญชาทหารบกรับผิดชอบ(๕)กรมยุทธการทหารบก มีหน้าที่วางแผนยุทธศาสตร์และยุทธการแผนการใช้กำลังทหารในเรื่องที่ได้รับมอบ การกำหนด การจัดตั้ง และวางกำลังหน่วยทหารวางแผนและนโยบายในการจัด การฝึก การศึกษาอบรม การระดมพล การปลดพล การบินทหารบกการสงครามจิตวิทยา การปกครองในยามสงครามดำเนินงานประวัติศาสตร์และพิพิธภัณฑ์ทหารกำกับการและประสานงานให้เป็นไปตามแผนและนโยบายที่ได้วางไว้และดำเนินกิจการตามสนธิสัญญาป้องกันร่วมเท่าที่เกี่ยวข้องกับกองทัพบก มีเจ้ากรมยุทธการทหารบกเป็นผู้บังคับบัญชารับผิดชอบ(๖)กรมส่งกำลังบำรุงทหารบก มีหน้าที่ในการกำหนดนโยบาย แผนโครงการและงบประมาณที่เกี่ยวกับการส่งกำลังบำรุง กำหนดนโยบาย ประสานและกำกับการเกี่ยวกับความต้องการ การจัดหาสิ่งอุปกรณ์และยุทโธปกรณ์ ควบคุมและกำกับการเกี่ยวกับการเก็บรักษา การแจกจ่ายและจำหน่ายการบริการทางการส่งกำลังบำรุง การจัดการเกี่ยวกับอสังหาริมทรัพย์ การประสานควบคุมและกำกับดูแลฝ่ายยุทธบริการในการกำหนดภารกิจ การจัดระเบียบปฏิบัติการดำเนินการกำลังพลการฝึกและการศึกษาวิชาการส่งกำลังบำรุง การงบประมาณ การวิจัยและพัฒนาการรวมทั้งกำหนดนโยบายเกี่ยวกับธุรกิจและอุตสาหกรรมที่เกี่ยวข้องมีเจ้ากรมส่งกำลังบำรุงทหารบก เป็นผู้บังคับบัญชารับผิดชอบมาตรา ๖ หน้าที่ของส่วนราชการฝ่ายกิจการพิเศษมีดังนี้(๑)กรมการเงินทหารบก มีหน้าที่ปฏิบัติเกี่ยวกับการเบิก รับ จ่าย และเก็บรักษาเงินการบัญชีเงิน ตามระเบียบแบบแผนของทางราชการการฝึกและการศึกษาวิชาการเหล่าทหารการเงินมีเจ้ากรมการเงินทหารบกเป็นผู้บังคับบัญชารับผิดชอบ(๒)กรมการสารวัตรทหารบก มีหน้าที่วางแผน ประสานงานและกำกับการอันเกี่ยวกับการรักษาระเบียบวินัย การจับกุมทหารที่กระทำความผิดการเรือนจำ การจราจรในกิจการทหาร การรักษาความปลอดภัยการฝึกและการศึกษาวิชาการเหล่าทหารสารวัตร การสืบสวนและสอบสวนคดีอาญาซึ่งอยู่ในอำนาจศาลทหาร การป้องกันและการวิจัยอาชญากรรมในกองทัพบกและในยามสงครามมีหน้าที่พิจารณาอำนวยการเกี่ยวกับทหารพลัดหน่วย เชลยศึกชนชาติศัตรูและผู้ลี้ภัย มีเจ้ากรมการสารวัตรทหารบกเป็นผู้บังคับบัญชารับผิดชอบ(๓)กรมจเรทหารบก มีหน้าที่ดำเนินการตรวจราชการสืบสวนและสอบสวนในเรื่องที่เกี่ยวกับประสิทธิภาพและการประหยัดของหน่วยต่าง ๆ ของกองทัพบก พิจารณาสืบสวนและสอบสวนเรื่องราวร้องทุกข์และการร้องเรียนที่เกิดขึ้นในกองทัพบก หรือตามที่ผู้บังคับบัญชาจะมอบหมายมีจเรทหารบกเป็นผู้บังคับบัญชารับผิดชอบ(๔)กรมแผนที่ทหารบก มีหน้าที่สำรวจ แก้ไข จัดหาและสะสมแผนที่ ภูมิประเทศรวมทั้งภาพถ่ายทางอากาศ กับดำเนินงานในด้านยีออเดซี่ และยีออฟิสิก ดำเนินการฝึกและการศึกษาวิชาการเหล่าทหารแผนที่มีเจ้ากรมแผนที่ทหารบกเป็นผู้บังคับบัญชารับผิดชอบ(๕)กรมสวัสดิการทหารบก มีหน้าที่เกี่ยวกับสวัสดิภาพและบำบัดทุกข์บำรุงสุขทั้งในด้านทรัพย์สินและสิ่งอุปโภคบริโภคกับแนะนำส่งเสริมวิชาชีพและการกีฬาแก่ทหารและข้าราชการในกองทัพบกและครอบครัวมีเจ้ากรมสวัสดิการทหารบกเป็นผู้บังคับบัญชารับผิดชอบ(๖)กรมสารบรรณทหารบก มีหน้าที่ปฏิบัติการเกี่ยวกับกิจการทางธุรการ ได้แก่การดำเนินงานทางหนังสือราชการของกองทัพบกพิธีการ การจัดหา และการแจกจ่ายสิ่งพิมพ์ การดำเนินงานเกี่ยวกับการจัดการกำลังพล การสัสดีกฎหมาย การฝึกและการศึกษาวิชาการเหล่าทหารสารบรรณมีเจ้ากรมสารบรรณทหารบกเป็นผู้บังคับบัญชารับผิดชอบมาตรา ๗ หน้าที่ของส่วนราชการฝ่ายยุทธบริการมีดังนี้(๑)กรมการขนส่งทหารบก มีหน้าที่วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาการ จัดหา ส่งกำลัง ซ่อมบำรุง บริการ วางหลักนิยมและทำตำราตลอดจนการฝึกและการศึกษาเกี่ยวกับกิจการเหล่าทหารขนส่งมีเจ้ากรมการขนส่งทหารบกเป็นผู้บังคับบัญชารับผิดชอบ(๒)กรมการทหารช่าง มีหน้าที่วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาการ จัดหา ส่งกำลัง ซ่อมบำรุง บริการ วางหลักนิยมและทำตำราตลอดจนการฝึกและการศึกษาเกี่ยวกับกิจการเหล่าทหารช่างมีเจ้ากรมการช่างทหารบกเป็นผู้บังคับบัญชารับผิดชอบ(๓)กรมการทหารสื่อสาร มีหน้าที่วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาการ ผลิต จัดหา ส่งกำลัง ซ่อมบำรุง บริการ วางหลักนิยมและทำตำราตลอดจนการฝึกและการศึกษาเกี่ยวกับกิจการเหล่าทหารสื่อสารมีเจ้ากรมการทหารสื่อสารเป็นผู้บังคับบัญชารับผิดชอบ(๔)กรมการสัตว์ทหารบก มีหน้าที่วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาการ ผลิต จัดหา ส่งกำลัง ซ่อมบำรุง บริการ เวชกรรมป้องกันรักษาพยาบาล ผลิตพันธุ์สัตว์ และการเสบียงสัตว์ วางหลักนิยมและทำตำราตลอดจนการฝึกและการศึกษาเกี่ยวกับกิจการเหล่าทหาร การสัตว์มีเจ้ากรมการสัตว์ทหารบกเป็นผู้บังคับบัญชารับผิดชอบ(๕)กรมพลาธิการทหารบก มีหน้าที่วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาการ ผลิต จัดหา ส่งกำลัง ซ่อมบำรุง บริการ วางหลักนิยมและทำตำราตลอดจนการฝึกและการศึกษาเกี่ยวกับกิจการเหล่าทหารพลาธิการ มีพลาธิการทหารบกเป็นผู้บังคับบัญชารับผิดชอบ(๖)กรมแพทย์ทหารบก มีหน้าที่วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาการ ผลิต จัดหา ส่งกำลัง ซ่อมบำรุง บริการ พยาธิวิทยา เวชกรรมป้องกัน ทันตกรรม รักษาพยาบาลและทำตำราตลอดจนการฝึกและการศึกษาเกี่ยวกับกิจการเหล่าทหารแพทย์มีนายแพทย์ใหญ่ทหารบกเป็นผู้บังคับบัญชารับผิดชอบ(๗)กรมยุทธโยธาทหารบก มีหน้าที่วางแผน อำนวยการ วิจัยและพัฒนาการ ประสานงาน แนะนำกำกับการ ดำเนินการจัดหา ก่อสร้าง ส่งกำลัง ซ่อมบำรุง และดำเนินการเกี่ยวกับอสังหาริมทรัพย์ตลอดจนการสร้างทางยุทธศาสตร์ มีเจ้ากรมยุทธโยธาทหารบกเป็นผู้บังคับบัญชารับผิดชอบ(๘)กรมสรรพาวุธทหารบก มีหน้าที่วางแผน อำนวยการ ประสานงาน แนะนำ กำกับการ ดำเนินการวิจัยและพัฒนาการ ผลิต จัดหา ส่งกำลัง ซ่อมบำรุง บริการ วางหลักนิยมและทำตำราตลอดจนการฝึกและการศึกษาเกี่ยวกับกิจการเหล่าทหารสรรพาวุธ และการสงครามเคมีมีเจ้ากรมสรรพาวุธทหารบกเป็นผู้บังคับบัญชารับผิดชอบมาตรา ๘ กองทัพภาคมีหน้าที่ปกครองบังคับบัญชามณฑลทหารบก จังหวัดทหารบกและหน่วยทหารที่ขึ้นอยู่ในกองทัพภาคนั้น ๆ ตามอัตราที่กระทรวงกลาโหมกำหนดมีแม่ทัพภาคเป็นผู้บังคับบัญชารับผิดชอบมาตรา ๙ มณฑลทหารบกมีหน้าที่บังคับบัญชาจังหวัดทหารบกและรับผิดชอบในการรักษาความสงบเรียบร้อยระเบียบวินัยของทหารภายนอกโรงทหารการระดมสรรพกำลัง การสัสดี การคดี การศาลทหาร การเรือนจำ การเกณฑ์พลเมืองอุดหนุนราชการทหารอสังหาริมทรัพย์ และสนับสนุนหน่วยทหารที่อยู่ในเขตพื้นที่มณฑลทหารบกตลอดจนปฏิบัติภารกิจทั้งปวงที่รับมอบนอกจากนั้นยังมีอำนาจสั่งราชการแก่ทหารและหน่วยทหารที่อยู่ในเขตพื้นที่มณฑลทหารบกในกรณีเกี่ยวกับการปฏิบัติตามกฎหมายและระเบียบแบบธรรมเนียมของทหารตามที่กระทรวงกลาโหมกำหนดมีผู้บัญชาการมณฑลทหารบกเป็นผู้บังคับบัญชารับผิดชอบสำหรับมณฑลทหารบกที่ ๕ยังมีหน้าที่บังคับบัญชาหน่วยทหารที่ขึ้นตรงตามอัตราที่กระทรวงกลาโหมกำหนดอีกด้วยมาตรา ๑๐ จังหวัดทหารบกมีหน้าที่รับผิดชอบในการรักษาความสงบเรียบร้อย ระเบียบวินัยของทหารภายนอกโรงทหารการระดมสรรพกำลัง การสัสดี การคดี การศาลทหาร การเรือนจำการเกณฑ์พลเมืองอุดหนุนราชการทหาร อสังหาริมทรัพย์และสนับสนุนหน่วยทหารที่อยู่ในเขตพื้นที่จังหวัดทหารบกตลอดจนปฏิบัติภารกิจทั้งปวงที่รับมอบ นอกจากนั้นยังมีอำนาจสั่งราชการแก่ทหารและหน่วยทหารที่อยู่ในเขตพื้นที่จังหวัดทหารบกในกรณีเกี่ยวกับการปฏิบัติตามกฎหมายและระเบียบแบบธรรมเนียมของทหารตามที่กระทรวงกลาโหมกำหนดมีผู้บัญชาการจังหวัดทหารบกเป็นผู้บังคับบัญชารับผิดชอบมาตรา ๑๑ หน่วยทหารตามอัตราที่กระทรวงกลาโหมกำหนดมีหน้าที่และผู้บังคับบัญชาตามที่ปรากฏอยู่ในอัตราการจัดกำลังและยุทโธปกรณ์ของหน่วยทหารนั้นๆมาตรา ๑๒ หน้าที่ของส่วนราชการส่วนการศึกษา มีดังนี้(๑)กรมยุทธศึกษาทหารบก มีหน้าที่แนะนำ กำกับการ ประสานงานตรวจตราในเรื่องการฝึกและการศึกษาของบุคคลและหน่วยต่าง ๆ ในกองทัพบก และการศึกษาในต่างกองทัพและต่างประเทศมีเจ้ากรมยุทธศึกษาทหารบกเป็นผู้บังคับบัญชารับผิดชอบ(๒)วิทยาลัยการทัพบกมีหน้าที่อำนวยการศึกษาและดำเนินการฝึกแก่นายทหารสัญญาบัตรในหน้าที่ผู้บังคับบัญชาและฝ่ายอำนวยการชั้นสูงในกองทัพบกและกระทรวงกลาโหมและวางหลักนิยมของกองทัพบกในทางยุทธวิธีและการส่งกำลังบำรุงของหน่วยตั้งแต่กองพลขึ้นไปมีผู้บัญชาการวิทยาลัยการทัพบกเป็นผู้บังคับบัญชารับผิดชอบ(๓)โรงเรียนเสนาธิการทหารบกมีหน้าที่อำนวยการศึกษาและดำเนินการฝึกแก่นายทหารสัญญาบัตรในหน้าที่ผู้บังคับบัญชาและฝ่ายอำนวยการของกองพลและกรมผสมกับค้นคว้าวิทยาการและเผยแพร่วิชาเสนาธิการกิจและยุทธวิธีของกองพลและกรมผสมมีผู้บัญชาการโรงเรียนเสนาธิการทหารบกเป็นผู้บังคับบัญชารับผิดชอบ(๔)โรงเรียนนายร้อยพระจุลจอมเกล้ามีหน้าที่อำนวยการศึกษาและดำเนินการฝึกอบรมนักเรียนนายร้อย และนักเรียนเตรียมนายร้อยมีผู้บัญชาการโรงเรียนนายร้อยพระจุลจอมเกล้าเป็นผู้บังคับบัญชารับผิดชอบ(๕)กรมการรักษาดินแดน มีหน้าที่ส่งเสริมกำลังของกองทัพบกในการป้องกันราชอาณาจักรวางแผน อำนวยการ ประสานงาน และดำเนินการฝึกบุคคลเป็นผู้บังคับบัญชาสำรอง กับวางแผนอำนวยการ ประสานงาน และกำกับการฝึกนายทหาร นายสิบกองหนุน ในเวลาปกติมีเจ้ากรมการรักษาดินแดนเป็นผู้บังคับบัญชารับผิดชอบมาตรา ๑๓ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการพจน์ สารสินนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ โดยมาตรา ๑๘แห่งพระราชบัญญัติจัดระเบียบป้องกันราชอาณาจักร พ.ศ. ๒๕๐๐ บัญญัติว่าการแบ่งส่วนราชการกระทรวงกลาโหมตามที่กำหนดไว้ในมาตรา ๑๐ออกเป็นส่วนราชการส่วนใหญ่ถัดลงไป และการกำหนดหน้าที่ของส่วนราชการนั้น ๆให้ทำได้โดยตราเป็นพระราชกฤษฎีกา จึงสมควรตราพระราชกฤษฎีกาฉบับนี้ศรินรัตน์/ปรับปรุง๙ธันวาคม ๒๕๖๓ภิรมย์พร/ตรวจ๒๘มกราคม ๒๕๖๔[๑]ราชกิจจานุเบกษา เล่ม ๗๔/ตอนที่ ๑๑๑/ฉบับพิเศษ หน้า ๑/๒๘ ธันวาคม ๒๕๐๐